
         ______________________________________________________________
         гр.Враца, ул. „Стефанаки Савов” 6, тел.: 092 66 33 75, e-mail: obsavet@vratza.bg
ОБЯВА
ОБЩИНСКИ СЪВЕТ
На основание чл.21, ал.2, във вр. с чл.21, ал.1, т.9 от ЗМСМА, чл.24, ал.2, чл.27, чл.33 от Наредбата за реда за упражняване правата на собственост на Община Враца в търговските дружества и чл.137, ал.1, т.5 от ТЗ

1.Открива процедура по провеждане на публичен подбор за избор на Управител и възлагане на управлението на „Екопроект” ООД - Враца за срок от 3 години от датата на сключване на договора за управление при следните условия:

1.1.Минимални изисквания към кандидатите:

● да са пълнолетни дееспособни физически лица, за които не важат забраните по чл.27 от Наредбата за реда за упражняване правата на собственост на Община Враца в търговските дружества;

● да притежава образователно-квалификационна степен „магистър”, придобита в едно от следните професионални направления: икономическо,  инжeнерно-техническо;

● да притежава ръководен професионален опит минимум 3 години;

● да не са лишени по съответния ред от правото да упражняват търговска дейност и материално-отчетническа длъжност.

* кандидатите трябва да отговорят едновременно на всички посочени минимални изисквания


1.2.Необходими документи:

1.2.1.Заявление за участие в подбора, адресирано до Общински съвет – Враца, с мотивация – свободен текст;

1.2.2.Автобиография – европейски формат;

1.2.3.Документи за трудов стаж и документи, доказващи професионален опит – в собственоръчно заварено четливо ксерокопие;

1.2.4.Свидетелство за съдимост, издадено не по-рано от 15 дни преди датата на подаване на документите с посочване целта за издаване;

1.2.5.Декларация за обстоятелствата по чл.27, ал.1 от Наредбата за реда за упражняване правата на собственост на Община Враца в търговските дружества, с текст, че кандидатът е запознат с възможността комисията да извършва проверки по декларираните обстоятелства;

1.2.6.Декларация, че кандидатът не е лишен от правото да упражнява търговска дейност и материално-отчетническа длъжност, с текст, че кандидатът е запознат с възможността на комисията да извършва проверки по декларираните обстоятелства;

1.2.7.Документи за завършено висше образование и придобити допълнителни квалификации - в собственоръчно заварено четливо ксерокопие;

1.2.8.Препоръки;

1.2.9.Документ за самоличност – в собственоръчно заверено четливо ксерокопие с отметка за съгласие за предоставяне на лични данни (за справка);

1.2.10.Декларация за запознаване с условията за провеждане на публичен подбор за управител, определени в настоящето решение в Наредбата за реда за упражняване правата на собственост на Община Враца в търговските дружества – свободен текст;

1.2.11.Медицинско свидетелство за работа, със заверка от Център за психично здраве – Враца. 


1.3.Място и условия за подаване на документите: 

1.3.1. Общинска администрация – Враца, ул. „Стефанаки Савов” 6 – Център за обслужване на граждани;

1.3.2.документите се подават лично или чрез пълномощник с нотариално-заверено изрично пълномощно в собственоръчно запечатан плик, върху който е изписано името на кандидата и дружеството, за което кандидатства;

1.3.3.документите се подават всеки работен ден от 9.00 ч. до 12.00 ч. и от 14.00 ч. до 17.00 ч.;

1.3.4.Подаването на документите се завежда в специален регистър по реда на постъпването им, за което се издава удостоверение, в което се посочва името на кандидата, името на подателя, датата и часът на приемането на документите и длъжността, за която кандидатства. При явяване пред комисията всеки кандидат представя освен документ за самоличност и издаденото му удостоверение. 

 
1.4.Срок за подаване на документите – 40-дневен срок след датата на публикуване на обявата за провеждане на подбора. Ако последният ден от срока е неприсъствен, срокът изтича в първия следващ присъствен ден. 

1.5.Етапи за провеждане на публичния подбор:

1.5.1.Проверка на съответствието на представените документи с предварително обявените изисквания. Комисията уведомява допуснатите и недопуснатите кандидати за взетото решение и за провеждане на следващия етап. До участие в публичния подбор не се допускат лица, които не са представили всички необходими документи или представените документи не удостоверяват изпълнението на изискванията, определени в решението на Общински съвет – Враца или същите са с невярно съдържание. Комисията по подбора има право да извършва проверки на истинността на декларираните обстоятелства или представените документи.

1.5.2.Оценка на Бизнес програмите. Допуснатите след провеждане на първия етап на подбора кандидати изготвят Бизнес програма на търговското дружество, за целия срок на договора за управление, изготвена в съответствие с Бизнес задачата и стратегията за развитие на дружеството. До интервю се допускат кандидатите, получили оценка на Бизнес програмата си не по-ниска от мн.добър 4.50.

1.5.3.Интервю с кандидатите. Класират се кандидатите, получили окончателна обща оценка не по-ниска от мн.добър 4.50. Кандидатът, получил най-висок краен резултат се класира на първо място и се одобрява с решение на Общински съвет – Враца.

1.6.Критерии за оценка на Бизнес програма на кандидатите и тежестта на всеки един от тях във формирането на крайната оценка.

К1 - степен на реална приложимост на бизнес програмата – 35 % от формиране на крайната оценка /КО/; 

К2 - съответствие на бизнес програмата с целите на бизнес задачата на дружеството – 35 % от формиране на КО; 

К3 - съответствие на бизнес програмата с нормативната уредба – 20% от формиране на КО; 

К4 - логическа структура на бизнес програмата – 10% от формиране на КО;

КО /крайна оценка/ = К1+К2+К3+К4
2.Утвърждава Изисквания за съдържание на Бизнес програма на „Екопроект” ООД – Враца.

· Инвестиционна програма за периода на управление.

Програма за подобряване управлението на отпадъците за подпомагане достигането на изискванията по § 15, ал. 1, във връзка с чл. 31, ал. 1, т. 1 от Преходните и Заключителните разпоредби на Закона за управление на отпадъците:

· приемане (анализ на текущо състояние, предложение за подобряване приема на отделните потоци отпадъци);

· сортиране (анализ на текущо състояние, повишаване процента на сортираните рециклируеми отпадъци, RDF-отпадъци, подситова фракция и др. с цел намаляване на депонираните отпадъци на Регионалното депо за неопасни отпадъци, увеличаване експлоатационния срок на клетките и намаляване на разходите за обезвреждане и дължимите отчисления по чл. 60 и чл. 64 от Закона за управление на отпадъците;

· реализация (анализ на пазара, проучване и алтернативи за реализация на отсортираните отпадъци с цел увеличаване на приходите).

· Изготвяне на стратегия за развитие на дружеството:

· Основни цели, Дългосрочни цели, Краткосрочни цели.

· Основни задачи, Краткосрочни задачи, Дългосрочни задачи.

· Анализ на осигуреността на ресурси: 

· Човешки ресурси - Предложение за повишаване квалификацията на служителите и работниците в дружеството и подобряване условията на труд.

· Материални ресурси – Предложение за подобряване технологичната база.

· Финансови ресурси.

-  Информационно осигуряване – Предложение за подобряване информираността на населението за работата на дружеството, управлението на отпадъците и предлаганите услуги с цел подобряване обслужването на различните контрагенти (граждани и юридически лица).

3.Утвърждава Бизнес задача на търговското дружество за срока на договора за управление, както следва:
БИЗНЕС ЗАДАЧА НА „ЕКОПРОЕКТ” ЕООД - Враца
1. Увеличаване нетните приходи от продажби – с минимум 5 % годишно спрямо предходен отчетен период.

2.Структура и обем на приходите – увеличаване на обема на приходите от основна дейност, чрез предлагане на нови и по-атрактивни варианти на услугата и нейното заплащане от клиентите.    

3.Оптимизиране и анализ на разходите – отчита се със справки за вида и размера на направените за годината разходи и съпоставка с предходни години. Анализ на по-значителните отклонения в размера на разходите и причини за тях.

4.Печалба – увеличение с 3% на финансовия резултат, спрямо отчетения за предходен период.

5.Инвестирани собствени средства за придобиване на дълготрайни материални активи, както и за основен ремонт и модернизация на наличните. /Отчита се със справки и други документи, включващи:  вида и наименование на придобития ДМА или подробна информация за извършения основен ремонт или модернизация на налични ДМА; стойност на инвестицията в лева; начин на плащане на инвестицията./

6.  Показатели за финансово-счетоводен анализ

Изчисляването на показателите за финансово-счетоводен анализ  ще се извършва с цел установяване на финансовото състояние на дружеството. Целта е да се съпоставят показателите за всеки отчетен период, спрямо същите за предходен период. Задачата на оперативното управление на дружеството е стойностите на показателите за всеки следващ отчетен период да се подобряват спрямо предходен отчетен период.

Показателите, които ще бъдат проследявани, могат да бъдат групирани в следните групи:

· Показатели за рентабилност;

· Показатели за ефективност;

· Показатели за ликвидност;

· Показатели за финансова автономност.

I. Показатели за рентабилност / доходност, възвръщаемост на капитала/
1. Коефициент на рентабилност на приходите от продажби;
2. Коефициент на рентабилност на собствения капитал;
3. Коефициент за капитализация на активите;


II. Показатели за ефективност /характеризиращи ефективността на управлението на ресурсите и определящи обръщаемостта на ресурсите/

1. Коефициент на ефективност на разходите;
2. Коефициент на ефективност на приходите;
3. Коефициент на Обращаемост на оборотния капитал;

III. Показатели за ликвидност/показващи възможностите на дружеството за изплащане на текущите си задължения/.


IV. Показатели за финансова автономност/показващи степента на финансова независимост на дружеството от кредиторите/.

1. Коефициент на финансова автономност;
2. Коефициент на задлъжнялост.
д-р Владимир Христов
Председател на Общински съвет – Враца 

